stanford-oval/wikipedia huggingface dataset:
Bullenbeisser

| Bullenbeisser |
| --- | --- |

Avaintiedot
Alkuperämaa:   Saksa
Määrä:  kuollut sukupuuttoon
Rodun syntyaika:  1500-luku
Alkuperäinen käyttö:  suurriistan metsästys, häränärsytys, vartiointi
Muita nimityksiä:  häränpurija, Bullenbijter, Bärenbeißer, German Bulldog
FCI-luokitus:  ei FCI-rotu
Ulkonäkö
Säkäkorkeus:  40–70 cm
Väritys:  mm. brindle
Danzigilainen ja brabantilainen muunnos.
Bullenbeisser (suom. häränpurija) on sukupuuttoon kuollut saksalainen koirarotu.
Ulkonäkö

Bullenbeisser oli keskikokoinen koira, joka näytti mastiffin ja vanhanaikaisen bulldoggin välimuodolta. Korvat ja häntä perinteisesti typistettiin. Karvapeite oli lyhyt ja kuvausten mukaan usein juovikas tai laikukas (engl. brindle). Säkäkorkeus vaihteli 40–70 cm välillä.[lähde? ]
Alkuperä

Rotu kehittyi viimeistään 1500-luvulla, ja sen uskotaan polveutuneen muinaisista Pyhän saksalais-roomalaisen keisarikunnan aikaisista mastiffeista. Se oli keskiajalla ainoa tunnettu saksalainen ajokoira, ja sen tehtävä oli hyökätä nurkkaan ajetun eläimen kimppuun ja pidätellä sitä metsästäjän saapumiseen asti. Se iski hampaansa kiinni joko saaliseläimen kuonoon tai korviin irrottamatta otettaan ennen metsästäjän saapumista. Riista vaihteli härästä ja peurasta villisikaan ja karhuun. Karhua vastaan käytettyjä yksilöitä kutsuttiin nimellä Bärenbeisser ("karhunpurija"). Bullenbeisseriä käytettiin myös häränärsytyksessä ja villisikojen metsästyksessä.
Rotu kuoli sukupuuttoon 1800-luvun lopulla, ennen kaikkea suurriistan harvenemisen, sodan ja muiden rotujen jalostamisen takia. Toisen maailmansodan lopussa sen oli korvannut kokonaan nykyinen bokseri.
Alkuperä > Muunnokset

Jossain vaiheessa oli taipumus jalostaa hieman pienempiä koiria, koska ne olivat nopeampia. Bullenbeisser voitiin täten jakaa kahteen eri muunnokseen: kookkaaseen danzigilaiseen (Danziger Bullenbeißer) ja pieneen brabantilaiseen (Brabanter Bullenbeißer), joista jälkimmäinen tunnettiin kotialueellaan myös nimellä bullenbijter[lähde? ].
Alkuperä > Vaikutus nykyisiin rotuihin

1870-luvun lopulla pienempi, brabantilainen muunnos risteytettiin alkuperäisen englanninbulldoggin kanssa, jonka tuloksena syntyi bokseri. Bullenbeisseriä käytettiin myös tanskandogin luomiseen.[lähde? ]
Juovikas Bullenbeisser.
Bullenbeisser.
Claudia Christian

| Claudia Christian |
| --- | --- |
 Claudia Christian kesäkuussa 2009
Henkilötiedot
Koko nimi:  Claudia Ann Christian
Syntynyt: 10. elokuuta 1965 (ikä 59) Glendale, Kalifornia
Ammatti:  Näyttelijä
Näyttelijä
Aktiivisena:  1978–
Merkittävät roolit:  Melody Hughes (Berrenger's) Brenda Lee van Buren (Pahan naamio) Tuesday (Never on Tuesday) Commander Susan Ivanova (Babylon 5) Julia Regan (Broken News) Captain Belinda Blowhard (Starhyke)
Aiheesta muualla
IMDb 
Elonet
Claudia Ann Christian (s. 10. elokuuta 1965 Glendale, Kalifornia) on yhdysvaltalainen näyttelijä.
Claudian ollessa vielä vauvaikäinen, heidän perheensä muutti Kaliforniasta itärannikolle, Connecticutin osavaltioon. Viisivuotiaana Claudia näytteli koulunäytelmässä intiaania, ja tämä sytytti hänen mielenkiintonsa näyttelemiseen. Perheen muutettua takaisin Kaliforniaan Claudia lähti 16-vuotiaana high-schoolista päästyään näyttelijän uralle. Kahden vuoden ajan hän työskenteli kahvilassa ja vaatetusliikkeessä, ennen kuin sai ensimmäisen roolinsa saippuasarjassa Dallas vuonna 1984. Samana vuonna hänellä oli pienet roolit televisiosarjoissa Viinitila Falcon Crest sekä T.J. Hooker. Ensimmäinen elokuvarooli oli myös vuonna 1984 pienen budjetin rikostrillerissä Calendar Girl Murders, jossa hän esitti kalenterityttöä nimeltä Kara.
Todellinen läpimurto tapahtui kuitenkin vasta vuonna 1994 Claudian saatua varsin keskeisen roolin scifi-sarjassa Babylon 5. Babylon 5:n jälkeen Christian on esiintynyt lähinnä satunnaisissa sivurooleissa. Ainoa pidempiaikainen kiinnitys on ollut Sci-Fi parodiasarjassa Starhyke.
Hän on tehnyt myös paljon ääninäyttelyä videopeleihin kuten The Elder Scrolls V: Skyrim, Halo 4 ja Fallout 4.
Mainittavat roolit

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1987 | Pahan naamio |  | Brenda Lee Van Buren |
| 1988 | Never on Tuesday |  | Tuesday |
| 1988 | Clean and Sober |  | Iris |
| 1989 | Tale of Two Sisters |  | Elizabeth |
| 1989 | Arena |  | Quinn |
| 1990 | Think Big |  | Dr. Irene Marsh |
| 1990 | Mad about You |  | Cassandra 'Casey' Harris |
| 1990 | Maniac Cop 2 |  | Susan Riley |
| 1990 | A Gnome Named Gorm |  | Samantha |
| 1991 | The Dark Backward |  | Kitty |
| 1993 | Hexed |  | Hexina |
| 1994 | The Chase |  | Yvonne Voss |
| 1990 | Lancelot: Guardian of Time |  | Katherine Shelley |
| 1990 | Snide and Prejudice |  | Renate Muller |
| 1999 | Running Home |  | Jules Daniels |
| 1999 | Final Voyage |  | Max |
| 1999 | The Haunting of Hell House |  | Lucy |
| 2000 | True Rights |  | Elaine Kilgore |
| 2002 | Hot Rush |  | Jane |
| 2002 | Half Past Dead |  | Erikoisagentti Ellen Williams |
| 2003 | The Failures |  | Anna |

| Ääninäyttely videopeleissä> Vuosi | Ääninäyttely videopeleissä> Nimi | Ääninäyttely videopeleissä> Rooli |
| --- | --- | --- |
| 2011 | The Elder Scrolls V: Skyrim | Aela the Huntress / Legate Rikke / Adrianne Avenicci / ... |
| 2012 | Darksiders II | Muria |
| 2012 | Guild Wars 2 | Mala / PC Norn Female |
| 2015 | Fallout 4 | Desdemona / Mrs. Whitfield / Mistress Mysterious |
Aiheesta muualla

Claudia Christian Internet Movie Databasessa. (englanniksi)
Profiili MobyGamesissä (englanniksi)
Chesterin rautatieasema

Chesterin rautatieasema on rautatieasema Chesterin kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Chester–Manchester-radan, Wolverhampton–Shrewsbury-radan, Shrewsbury–Chester-radan, Wirral Linen, Mid-Cheshire Linen ja Halton Curven junat. Asemalle liikennöivät Arriva Trains Wales, Merseyrail, Northern ja Virgin Trains West Coast.
Chesterin asema avattiin 1. elokuuta 1848. Se sai uudeksi nimekseen Chester General vuonna 1890, mutta vanha nimi palautettiin vuonna 1969. Asemaa käytti noin 4,7 miljoonaa matkustajaa kaudella 2017–2018.
Aseman laiturialuetta.
Chozoviótissan luostari

| Panagía Chozoviótissan luostari Μονή Παναγίας Χοζοβιώτισσας |
| --- | --- |
 Chozoviótissan luostari.
Sijainti:  Amorgós, Etelä-Egean saaret, Kreikka
Koordinaatit:  36°50′04″N, 25°54′35″E
Kirkkokunta:  ortodoksinen kirkko
Tyyppi:  munkkiluostari
Perustettu:  1088
Tyylisuunta:  kykladinen
Lisää rakennusartikkeleitaArkkitehtuurin teemasivulla
Panagía Chozoviótissan luostari (kreik. Μονή Παναγίας Χοζοβιώτισσας, Moní Panagías Chozoviótissas; myös Hozoviotissan luostari) on ortodoksinen luostari Amorgóksen saarella Kreikassa. Se sijaitsee saaren itärannikolla noin kilometri saaren pääkylästä Amorgóksen kylästä itään.
Chozoviótissan luostarin sisäänkäynti.
Chozoviótissan luostari on saanut alkunsa 800-luvulla. Perimätiedon mukaan sen ensimmäiset asukkaat tulivat Palestiinasta Jerikon lähellä sijainneesta Khozovan (myös Koziba, Chozeba) luostarista, mistä luostari on saanut nimensä. Toisen legendan mukaan luostari tai alun perin paikalla ollut kappeli rakennettiin sen seurauksena, että saarelle rantautui ikoni, joka oli heitetty mereen Palestiinassa 800-luvulla ikonoklasmin aikana. Joka tapauksessa luostarilla on ilmeisesti ainakin jonkinlainen historiallinen yhteys Palestiinaan. Luostaria laajennettiin huomattavasti 1000-luvulla keisari Aleksios I Komnenoksen käskystä ja siksi sen virallinen perustamis- ja rakentamisvuosi on 1088.
Luostari on rakennettu jyrkkään vuorenrinteeseen noin 300 metrin korkeuteen. Näin se on ollut turvassa muun muassa merirosvoilta. Luostarirakennus edustaa tyyliltään perinteistä kykladista arkkitehtuuria. Nykyisin se on maalattu tyypillisen valkoiseksi, mutta aiemmin se on ollut tarkoituksella huomaamattomampi. Rakennus on noin 40 metriä leveä ja siinä on kahdeksan kerrosta. Sisältä luostari on pienten huoneiden ja kapeiden portaikkojen muodostama ”labyrintti”. Luostarin aarteisiin kuuluu useita vanhoja ikoneita ja käsikirjoituksia.
Valsamítiksen Pyhän Georgioksen luostari kuuluu Chozoviótissan luostarin alaisuuteen.
Aiheesta muualla

Kuvia tai muita tiedostoja aiheesta Panagía Chozoviótissan luostari Wikimedia Commonsissa
Council on Books in Wartime

Council on Books in Wartime oli yhdysvaltalaisten kustantamoiden, kirjakauppiaiden, kirjastonhoitajien, kirjailijoiden ja muiden alan toimijoiden vuonna 1942 perustama järjestö. Sen tarkoituksena oli kirjallisuuden avulla vaikuttaa ihmisten suhtautumiseen sotaan, lisätä voitontahtoa, paljastaa vihollisen todellinen luonne, tarjota rentoutusta ja selvittää sodan päämääriä. Järjestön alaisuudessa toimivat omat komiteansa muun muassa elokuville, radiolle, kirjastoille ja lastenkirjoille. Järjestö oli itsenäinen, mutta se toimi yhteistyössä United States Office of War Informationin ja muiden liittovaltion viranomaisten kanssa. Järjestön viimeinen vuosikokous pidettiin tammikuussa 1946.
Cosima Spender

| Cosima Spender> Henkilötiedot |
| --- | --- |
Ammatti:  elokuvaohjaaja, elokuvatuottaja, elokuvataiteilija
Aiheesta muualla
IMDb 
Cosima Spender on brittiläinen, Italiassa syntynyt elokuvaohjaaja ja -tuottaja. Hänen ohjaamansa Malick Sidibé (Dolce Vita Africana, 2008) on osa Yleisradion Dokumenttiprojektin kolmasulottuvuus.fi-ohjelmistoa. Spender asuu Lontoossa aviomiehensä ja kahden lapsensa kanssa.
Charles Lamb

| Charles Lamb |
| --- | --- |
 Charles Lamb vuonna 1798.
Henkilötiedot
Syntynyt: 1775
Kuollut: 1834 (58–59 vuotta)
Ammatti:  runoilija, esseisti
Kirjailija
Tuotannon kieli: englanti
Pääteokset:  The old familiar faces (runo) Tales from the plays of Shakespeare
Aiheesta muualla
Löydä lisää kirjailijoitaKirjallisuuden teemasivulta
Charles Lamb (1775–1834) oli englantilainen esseisti ja runoilija. Lambin runoille on ominaista tunteen syvyys ja helppotajuinen ilmaisumuoto. Tunnetuin niistä on ”The old familiar faces”. Laajalle levisi Lambin yhdessä sisarensa Mary Lambin kanssa julkaisemat kertomukset Tales from the plays of Shakespeare (1807). Vuotta myöhemmin Lamb julkaisi kokoelman Shakespearen aikaisia näytelmäkirjailijoita, Specimens of English dramatic poets who lived about the time of Shakespeare. Siinä hän nosti esille vanhojen näytelmäkirjailijoiden sanontatavan yksinkertaisuuden ja puhtauden, jota hän itse tavoitteli murhenäytelmässään John Woodvil (1802). Lambin etevät esseet ilmestyivät koottuina 1823 ja 1833.
Suomennettu teos

Lamb, Charles & Lamb, Mary: Shakespearen satuja . Suomentanut Aina Brummer. Helsinki: Edlund, 1884.
Lamb, Charles & Lamb, Mary: Shakespearen tarinoita.  (Kuvittanut Louis Rhead. Sarja: Kariston klassillinen kirjasto, 55. – uusintapainos Karisto, 1978–1983)  Suomentanut V. E. Hämeen-Anttila. Hämeenlinna:  Karisto, 1935.  ISBN 951-23-1184-4.
Aiheesta muualla

Kuvia tai muita tiedostoja aiheesta Charles Lamb Wikimedia Commonsissa
Coumba Sow

Coumba Sow vuonna 2022.
Coumba Louisa Sow (s. 27. elokuuta 1994) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa kotimaassaan Servetteä ja on pelannut Sveitsin naisten maajoukkueessa vuodesta 2018.
Sow edusti kotimaassaan pitkään FC Zürichiä. Hän siirtyi kesällä 2019 Ranskaan Paris FC:n  joukkueeseen, jossa hän pelasi tammikuun 2023 loppuun saakka.
Sow on pelannut Sveitsin naisten maajoukkueessa ennen vuoden 2023 MM-kilpailuja 36 maaottelua ja tehnyt niissä 13 maalia.
Coumba Sow'n serkku Djibril Sow on maajoukkuejalkapalloilija. Heidän molempien isät ovat kotoisin Senegalista.
Colleen Clinkenbeard

| Colleen Clinkenbeard |
| --- | --- |

Henkilötiedot
Koko nimi:  Colleen Smith Clinkenbeard
Syntynyt: 13. huhtikuuta 1980 (ikä 44)  Shreveport, Louisiana
Näyttelijä
Taiteilijanimet:  Riza Hawkeye
Aktiivisena:  2004–
Merkittävät roolit:  Eclair (Kiddy Grade) Esther (Trinity Blood) Monkey D. Luffy (One Piece)
Aiheesta muualla
IMDb 
Colleen Smith Clinkenbeard (s. 13. huhtikuuta 1980 Shreveport, Louisiana) on yhdysvaltalainen ääninäyttelijä ja ääniohjaaja, joka oli vastaan ottamassa American Anime -palkintoa vuonna 2007 parhaasta näyttelijäkaartista.
Biografia

Colleen syntyi Louisianassa, mutta kävi high schoolia Colleyvillessä, Texasissa, josta hän valmistui vuonna 1998. Tämän jälkeen Colleen muutti Floridaan, jossa hän opiskeli näyttelemistä Floridan valtionyliopistossa. Valmistuessaan vuonna 2002 Colleen aloitti ääninäyttelemisen vuonna 2004 muutettuaan takaisin Texasiin, jolloin hän sai myös ensimmäisen merkittävän roolinsa animesarjasta Kiddy Grade. Sitä ennen Colleen näytteli teattereissa. Hän on tehnyt ääniroolien lisäksi ääniohjaamista ja ohjaamista työskennellessään FUNimationilla.
Colleen on agnostikko.
Aiheesta muualla

Wikimedia Commonsissa on kuvia tai muita tiedostoja aiheesta .
Colleen Clinkenbeard Myspacessa (englanniksi)
Voice Chasers (Arkistoitu – Internet Archive)
Anime News Network
Crystalacids
TV.com (Arkistoitu – Internet Archive)
Chemik Bydgoszcz

Chemik Bydgoszcz (valkoinen ja punainen)
Chemik Bydgoszcz on puolalainen huippulentopalloon keskittyvä lentopalloseura. Sen edustusjoukkue Łuczniczka Bydgoszcz pelaa maan korkeimmalla sarjatasolla Puolan lentopalloliigassa. Chemik Bydgoszczin seura perustettiin vuonna 1949 ja se onkin yksi Puolan vanhimmista lentopalloseuroista.[lähde? ]
Wikimedia Commonsissa on kuvia tai muita tiedostoja aiheesta .
Cosimo Aldo Cannone

Cosimo Aldo Cannone
Cosimo Aldo Cannone on italialainen S1 Powerboat Racing -veneilijä. Hän on lopettanut uransa. Hän on menestynein S1-veneilijä kautta aikojen kymmenellä maailmanmestaruudellaan.
Collective Consciousness Society (CCS)

Collective Consciousness Society, paremmin tunnettu nimellä CCS, oli brittiläinen rockyhtye, jonka keulahahmo oli blues-kitaristi Alexis Korner.
Yhtyeen perustivat vuonna 1970 John Cameron ja tuottaja Mickie Most, CCS koostui useasta studiomuusikosta, ja perustettiin aluksi äänityksiä varten. Mukana olivat myös Peter Thorup, laulu; Alan Parker, kitara; Harold McNair, huilu; Herbie Flowers, basso; Roger Coulam, koskettimet; Barry Morgan, rummut; Don Lusher ja Bill Geldard, vetopasuuna. Jotkut soittajista olivat Blue Mink -nimisen bändin jäseniä.
CCS tunnetaan parhaiten Led Zeppelinin vuoden 1969 kappaleen "Whole Lotta Love" instrumentaaliversiosta, joka nousi Britannian singlelistalle 1970. Sitä käytettiin tunnussävelmänä suositussa BBC-ohjelmassa Top of the Pops 1970-luvulla ja myöhemminkin remiksattuna versiona.
CCS:n myydyimmät singlet olivat Donovanin laulut "Walkin" ja "Tap Turns on the Water".  He levyttivät kolme albumia, jotka sisälsivät esimerkiksi cover-version blues-standardista "Boom Boom", Jethro Tullin "Living in the Past" ja Rolling Stonesin "(I Can't Get No) Satisfaction".  Kokoelmalevy "Singles As, Bs and Rarities" julkaistiin vuonna 2004.
Singlet

"Whole Lotta Love" (1970) UK #13
"Walkin'" (Donovan) (RAK Records RAK 109, 1971) UK #7
"Tap Turns on the Water" (1971) UK #5
"Brother" (1972) UK #25
"Sixteen Tons" (1972)
"Band Played the Boogie" (1973) UK #36
"Hurricane Comin'" (1974)
Albumit

"C.C.S.", tunnetaan myös nimellä "Whole Lotta Love" (RAK SRKA 6751) 1970
"C.C.S. 2" (RAK SRAK 503) 1972
"The Best Band in the Land" (RAK SRAK 504) 1973
Kokoelmat
"The Best of C.C.S." (RAK SRAK 527) 1977
"Whole Lotta Love" (1991)
"A's, B's & Rarities" ((2004)
1860

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

4. huhtikuuta – Suomi sai oman rahayksikkönsä Suomen markan.
3. toukokuuta – Kaarle XV kruunattiin Ruotsin kuninkaaksi.
11. toukokuuta – Giuseppe Garibaldin johtamat vapaaehtoiset nousevat maihin Sisilian Marsalassa.
30. kesäkuuta – Oxfordin evoluutioväittely käytiin.
7. syyskuuta – siipirataslaiva SS Lady Elgin upposi Chicagon edustalla. Noin 400 ihmistä kuoli.
18. lokakuuta – Toinen oopiumisota päättyi Kiinassa.
14. marraskuuta – Helsingissä otettiin käyttöön katujen kaasuvalaistus. Valokaasun valmistukseen käytettiin aluksi puuta ja vuodesta 1882 alkaen kivihiiltä. Vuonna 1860 perustettiin kaasulaitos myös Viipuriin.
14. joulukuuta – Vänrikki Stoolin tarinoiden toinen osa ilmestyi.
15. joulukuuta – Borgåbladetin ensimmäinen numero ilmestyi.
20. joulukuuta – Etelä-Carolina julistautui itsenäiseksi ensimmäisenä etelävaltiona, mikä seuraavana vuonna johti  sisällissotaan.
Suomen ensimmäinen puuhiomo aloitti toimintansa Viipurin maalaiskunnan Hounijoen Kintereenkosken rannalla.
Suomen Hypoteekkiyhdistys perustettiin.
Muuta

Kirjallisuusvuosi 1860
Conrad Schumann

Conrad Schumannin rajan yli hyppäämistä esittävästä valokuvasta tuli Kylmän sodan sekä Berliinin muurin symboli.
Hans Conrad Schumann (1942 – 20. kesäkuuta 1998) oli itäsaksalainen sotilas, joka muistetaan kuuluisasta lehtikuvasta, jossa hän loikkasi rakenteilla olevan Berliinin muurin yli. Hän oli yksi kuuluisimmista Itä-Saksasta länteen paenneista henkilöistä.
Hän palveli Itä-Saksan kansanarmeijassa Dresdenissä, josta hän päätyi vapaaehtoisena Potsdamin kautta Berliiniin. 19-vuotiaana, 15. elokuuta 1961 hän oli vartioimassa Berliinin muurin kolmatta rakennuspäivää Ruppinerstraßen ja Bernauerstraßen kulmassa. Tähän aikaan muuri ei ollut kuin matala piikkilanka-aita. Nähtyään tilaisuutensa tulleen hän päätti hypätä aidan yli länsipuolelle, jossa hänet otettiin poliisiauton kyytiin. Paikalla ollut valokuvaaja Peter Leibing onnistui saamaan hänestä valokuvan juuri kun hän on hyppäämässä aidan yli. Tästä kuvasta tuli yksi kuuluisimmista kylmää sotaa kuvaavista valokuvista.
Myöhemmin hänen sallittiin poistua Länsi-Berliinistä, josta hän muutti Baijeriin, jossa hän avioitui ja eli lopun elämäänsä. Schumann työskenteli Baijerissa Audin kokoonpanolinjalla 27 vuoden ajan. Schumann sai perheeltään useita kirjeitä, joissa häntä pyydettiin palaamaan takaisin Itä-Saksaan. Schumann ei kuitenkaan tiennyt, että Stasi oli painostanut hänen perhettään pyytämään häntä palaamaan takaisin kotiin, minkä vuoksi hän vakavissaan harkitsi perheensä luona käymistä. Lopulta hän kuitenkin tapasi Itä-Saksan puolelle jääneen perheensä ja ystävänsä ensimmäisen kerran vasta muurin murtumisen jälkeen. Schumannin mukaan osa hänen läheisistään ei vielä tuolloinkaan ollut antanut hänelle anteeksi sitä, että hän oli loikannut länteen.
Schumann hirtti itsensä 20. kesäkuuta 1998. Hän ei jättänyt jälkeensä itsemurhaviestiä.
Aiheesta muualla

Wikimedia Commonsissa on kuvia tai muita tiedostoja aiheesta .
Castel Gandolfo

| Castel Gandolfo |
| --- | --- |
 Castel Gandolfo ja Albanojärvi
 Castel Gandolfo
 Koordinaatit: 41°44′48″N, 12°39′2″E 
Valtio:  Italia
Alue:  Latium
Metropolikaupunki:  Rooma
Pinta-ala:  
 – Kokonaispinta-ala:  14,19 km²
Korkeus:  140–518 m
Väkiluku (31.12.2015):  8 997
 – Väestötiheys:  634 as./km²
 
 comune.castelgandolfo.rm.it 
Infobox OKVirheellinen NIMI-arvo: 
Castel Gandolfo on pieni kaupunki Italiassa Latiumin alueella. Se sijaitsee Albanojärven rannalla. Paikkakunta sijaitsee 30 kilometriä Roomasta kaakkoon Alban vuoristossa. Castel Gandolfon kunnassa on noin 9 000 asukasta.
Kaupunki tunnetaan paavin kesäasunnosta (ital. residenza papale), joka on rakennettu 1600-luvulla paavi Urbanus VIII:lle. Arkkitehtina toimi italialainen Carlo Maderno. Paavit Paavali VI ja Pius XII kuolivat Castel Gandolfossa.
Aiheesta muualla

Kuvia tai muita tiedostoja aiheesta Castel Gandolfo Wikimedia Commonsissa
Paavien kesäpalatsi Castel Gandolfo, Helsingin Sanomat Viikkoliite, 29.09.1929, nro 39, s. 6, Kansalliskirjaston digitaaliset aineistot
Rooman metropolikaupunki
Affile | Agosta | Albano Laziale | Allumiere | Anguillara Sabazia | Anticoli Corrado | Anzio | Arcinazzo Romano | Ardea | Ariccia | Arsoli | Artena | Bellegra | Bracciano | Camerata Nuova | Campagnano di Roma | Canale Monterano | Canterano | Capena | Capranica Prenestina | Carpineto Romano | Casape | Castel Gandolfo | Castel Madama | Castel San Pietro Romano | Castelnuovo di Porto | Cave | Cerreto Laziale | Cervara di Roma | Cerveteri | Ciampino | Ciciliano | Cineto Romano | Civitavecchia | Civitella San Paolo | Colleferro | Colonna | Fiano Romano | Filacciano | Fiumicino | Fonte Nuova | Formello | Frascati | Gallicano nel Lazio | Gavignano | Genazzano | Genzano di Roma | Gerano | Gorga | Grottaferrata | Guidonia Montecelio | Jenne | Labico | Ladispoli | Lanuvio | Lariano | Licenza | Magliano Romano | Mandela | Manziana | Marano Equo | Marcellina | Marino | Mazzano Romano | Mentana | Monte Compatri | Monte Porzio Catone | Monteflavio | Montelanico | Montelibretti | Monterotondo | Montorio Romano | Moricone | Morlupo | Nazzano | Nemi | Nerola | Nettuno | Olevano Romano | Palestrina | Palombara Sabina | Percile | Pisoniano | Poli | Pomezia | Ponzano Romano | Riano | Rignano Flaminio | Riofreddo | Rocca Canterano | Rocca Priora | Rocca Santo Stefano | Rocca di Cave | Rocca di Papa | Roccagiovine | Roiate | Rooma | Roviano | Sacrofano | Sambuci | San Cesareo | San Gregorio da Sassola | San Polo dei Cavalieri | San Vito Romano | Sant’Angelo Romano | Sant’Oreste | Santa Marinella | Saracinesco | Segni | Subiaco | Tivoli | Tolfa | Torrita Tiberina | Trevignano Romano | Vallepietra | Vallinfreda | Valmontone | Velletri | Vicovaro | Vivaro Romano | Zagarolo
Conradh na Gaeilge
Aiheesta muualla

Conradh na Gaeilgen nettisivut
Cocos2d

Cocos2d-x logo
Cocos2d on avoimen lähdekoodin monialustainen ohjelmistokehys, joka on kirjoitettu C++:lla.
Cocos2d-x kuuluu Cocos2d -ohjelmistokehysperheeseen.
Sitä käytetään laajalti pelien sekä tietokoneohjelmien tekoon.
Cocos2d-x:n tukemat alustat > Mobiilialustat

iOS, Android, Windows Phone 8, Tizen
Cocos2d-x:n tukemat alustat > Työpöytäalustat

Windows 8, Mac OS X, Linux
Control

Wikisanakirjassa on tähän liittyvä sananselitys: .
Control voi tarkoittaa jotain seuraavista:
Control, elokuva vuodelta 2004
Control, brittiläinen elokuva vuodelta 2007
Control, elokuva vuodelta 2013
Control, Janet Jacksonin albumi
Control, Remedy Entertainmentin videopeli
CONTROL, fiktiivinen organisaatio televisiosarjassa Salainen agentti 86
Control, tietokoneen näppäin
DJ Control, Jaakko Manninen (s. 1981), suomalainen laulaja ja kitaristi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Control”, voi hakea sivunnimihaulla, laajalla sivunnimihaulla tai tekstihaulla.